CELEX: 52004PC0449
Language: sk
Date: 2004-07-01
Title: Proposal for a Council Decision on the position of the European Community in relation to the draft Regulation of the United Nations Economic Commission for Europe on the uniform provisions concerning the approval of vehicles with regard to the location and identification of hand controls, tell-tales and indicators

Dôležité právne oznámenie

|

52004PC0449

	Brusel, 1.7.2004KOM(2004) 449 v konečnom znení2004/0134 (AVC)NávrhROZHODNUTIA RADYo stanovisku Európskeho spoločenstva k návrhu nariadenia Európskej hospodárskej komisie Organizácie spojených národov o jednotných ustanoveniach, ktoré sa týkajú schvaľovania vozidiel, pokiaľ ide o umiestnenie a identifikáciu ručných ovládacích zariadení, signalizačných zariadení a smeroviek(predložená Komisiou)ODÔVODNENIE1. VŠEOBECNÉ INFORMÁCIERozhodnutím Rady 97/836/ES z 27. novembra 1997 sa Európske spoločenstvo stalo zmluvnou stranou prepracovanej dohody Európskej hospodárskej komisie Organizácie spojených národov z roku 1958 (OSN/EHK). Uvedené rozhodnutie nadobudlo účinnosť 24. marca 1998.Článok 4 uvedeného rozhodnutia okrem iného stanovuje, že ak sa predkladá návrh nariadenia OSN/EHK na hlasovanie v rámci príslušných orgánov OSN/EHK, uvedený návrh musí byť schválený Radou po získaní súhlasu Európskeho parlamentu predtým, ako sa Spoločenstvo môže vysloviť za prijatie návrhu.Program najbližšieho zasadnutia Svetového fóra OSN/EHK pre harmonizáciu nariadení o vozidlách bude zahŕňať najmä hlasovanie o (novom) návrhu nariadenia o jednotných ustanoveniach týkajúcich sa schvaľovania vozidiel, pokiaľ ide o umiestnenie a identifikáciu ručných ovládacích zariadení, signalizačných zariadení a smeroviek.Hlavným účelom návrhu nariadenia je ustanoviť harmonizované technické predpisy, čím by sa predišlo vytvoreniu technických bariér obchodovania s motorovými vozidlami medzi zmluvnými stranami a zabezpečila by sa vysoká úroveň bezpečnosti.Je potrebné zdôrazniť, že stanovisko ES v čase hlasovania bude založené na dokumentoch, ktoré budú k dispozícii v úradných jazykoch OSN/EHK (francúzština a angličtina). Keďže ES sa stalo zmluvnou stranou dohody OSN/EHK z roku 1958, je potrebné dodržať postupy stanovené v uvedenej dohode.V súlade s ustanoveniami článku 4 ods. 5 rozhodnutia 97/836/ES, nariadenie bude uverejnené vo všetkých oficiálnych jazykoch Spoločenstiev v Úradnom vestníku Európskej únie pred nadobudnutím účinnosti.2. OBSAH NÁVRHU ROZHODNUTIAÚčelom návrhu je umožniť zástupcovi Komisie hlasovať o návrhu nariadenia v mene Spoločenstva na najbližšom zasadnutí Svetového fóra OSN/EHK pre harmonizáciu nariadení o vozidlách. 2004/0134 (AVC)NávrhROZHODNUTIA RADYo stanovisku Európskeho spoločenstva k návrhu nariadenia Európskej hospodárskej komisie Organizácie spojených národov o jednotných ustanoveniach, ktoré sa týkajú schvaľovania vozidiel, pokiaľ ide o umiestnenie a identifikáciu ručných ovládacích zariadení, signalizačných zariadení a smeroviek(Text s významom pre EHP)RADA EURÓPSKEJ ÚNIE,so zreteľom na Zmluvu o založení Európskeho spoločenstva,so zreteľom na rozhodnutie Rady 97/836/ES z 27. novembra 1997, pokiaľ ide o pristúpenie Európskeho spoločenstva k dohode Európskej hospodárskej komisie Organizácie spojených národov, ktoré sa týka prijatia jednotných technických predpisov pre kolesové vozidlá, zariadenia a súčiastky, ktoré sa dajú namontovať a/alebo používať v kolesových vozidlách, a podmienok vzájomného uznávania schválení, ktoré boli udelené na základe týchto predpisov[1], najmä na jeho článok 4 ods. 2, druhá zarážka,so zreteľom na návrh Komisie[2],so zreteľom na kladné stanovisko Európskeho parlamentu[3],keďže:(1) Návrh nariadenia Európskej hospodárskej komisie Organizácie spojených národov o jednotných ustanoveniach, ktoré sa týkajú schvaľovania vozidiel, pokiaľ ide o umiestnenie a identifikáciu ručných ovládacích zariadení, signalizačných zariadení a smeroviek, zruší technické bariéry obchodovania s motorovými vozidlami medzi zmluvnými stranami, pokiaľ ide o tieto súčiastky, pričom sa zabezpečí vysoká úroveň bezpečnosti.(2) Je vhodné definovať stanovisko Spoločenstva k uvedenému návrhu nariadenia.(3) Uvedený návrh nariadenia sa má začleniť do systému Spoločenstva na typové schvaľovanie motorových vozidiel,ROZHODLA TAKTO:Článok 1Návrh nariadenia Európskej hospodárskej komisie Organizácie spojených národov (OSN/EHK) o jednotných ustanoveniach, ktoré sa týkajú schvaľovania vozidiel, pokiaľ ide o umiestnenie a identifikáciu ručných ovládacích zariadení, signalizačných zariadení a smeroviek tak, ako je obsiahnutý v dokumente TRANS/WP.29/2002/67, sa týmto schvaľuje.Článok 2Spoločenstvo zastúpené Komisiou hlasuje za návrh nariadenia OSN/EHK uvedeného v článku 1, pri hlasovaní, ktoré sa bude konať počas zasadnutia Administratívneho výboru na najbližšom zasadnutí Svetového fóra OSN/EHK pre harmonizáciu nariadení o vozidlách.Článok 3Nariadenie OSN/EHK o jednotných ustanoveniach, ktoré sa týkajú schvaľovania vozidiel, pokiaľ ide o umiestnenie a identifikáciu ručných ovládacích zariadení, signalizačných zariadení a smeroviek, sa začleňuje do systému Spoločenstva na typové schvaľovanie motorových vozidiel.V BruseliZa Radupredseda [1] Ú. v. ES L 346 zo 17.12.1997, s. 78.[2] Ú. v. EÚ C. . z. ., s. .[3] Ú. v. EÚ C. .z. ., s. .